CELEX: C2006/261/22
Language: da
Date: 2006-10-28 00:00:00
Title: Sag C-338/06: Sag anlagt den 4. august 2006 — Kommissionen for De Europæiske Fællesskaber mod Kongeriget Spanien

28.10.2006   
            
            
               DA
            
            
               Den Europæiske Unions Tidende
            
            
               C 261/12
            
         Sag anlagt den 4. august 2006 — Kommissionen for De Europæiske Fællesskaber mod Kongeriget Spanien
   (Sag C-338/06)
   (2006/C 261/22)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved G. Braun og R. Vidal Puig, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien, idet det ikke korrekt har gennemført Rådets andet direktiv 77/91/EØF (1) af 13. december 1976 om samordning af de garantier, der kræves i medlemsstaterne af de i artikel 58, stk. 2, i traktaten nævnte selskaber til beskyttelse af såvel selskabsdeltagernes som tredjemands interesser, for så vidt angår stiftelsen af aktieselskabet samt bevarelsen af og ændringer i dets kapital, med det formål at gøre disse garantier lige byrdefulde, har tilsidesat de forpligtelser, der påhviler det i henhold til dette direktiv, navnlig i henhold til direktivets
               
                           1.
                        
                        
                           artikel 42, sammenholdt med artikel 29, stk. 1 og 4, idet det tillader, at generalforsamlingen træffer beslutning om at udstede nye aktier uden fortegningsret til en urimeligt lav pris
                        
                     
                           2.
                        
                        
                           artikel 29, stk. 1, idet det indrømmer ikke blot aktionærer, men også indehavere af konvertible gældsbreve, fortegningsret til aktier i tilfælde af en forhøjelse af den tegnede kapital, der sker ved indskud i kontanter
                        
                     
                           3.
                        
                        
                           artikel 29, stk. 6, sammenholdt med artikel 29, stk. 1, idet det indrømmer ikke blot aktionærer, men også indehavere af konvertible gældsbreve, der hidrører fra tidligere emissioner, fortegningsret til konvertible gældsbreve
                        
                     
                           4.
                        
                        
                           artikel 29, stk. 6, sammenholdt med artikel 29, stk. 4, idet det ikke foreskriver, at aktionærforsamlingen kan træffe beslutning om at udelukke fortegningsretten til konvertible gældsbreve.
                        
                     
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Efter Kommissionens opfattelse gennemfører artikel 158, 159 og 293 i Real Decreto Legislativo 1564/1989 af 22. december 1989 — hvorved den konsoliderede udgave af Ley de Sociedades Anónimas (herefter »LSA«) godkendes — direktiv 77/91/EØF utilstrækkeligt af følgende grunde:
   
               1.
            
            
               LSA's artikel 159, stk. 1, litra c), andet afsnit, er i strid med artikel 42, sammenholdt med artikel 29, stk. 1 og 4, i direktiv 77/91/EØF, idet det i henhold til denne bestemmelse er tilladt, at aktionærforsamlingen træffer beslutning om at udstede nye aktier uden fortegningsret til en pris under markedsprisen.
            
         
               2.
            
            
               LSA's artikel 158, stk. 1, er i strid med artikel 29, stk. 1, i direktiv 77/91/EØF, idet det i henhold til denne bestemmelse indrømmes ikke blot aktionærer, men også indehavere af konvertible gældsbreve, fortegningsret til aktier i tilfælde af en forhøjelse af den tegnede kapital, der sker ved indskud i kontanter.
            
         
               3.
            
            
               LSA's artikel 158, stk. 1, er i strid med artikel 29, stk. 6, i direktiv 77/91/EØF, sammenholdt med artikel 29, stk. 1, idet det i henhold til denne bestemmelse indrømmes ikke blot aktionærer, men også indehavere af konvertible gældsbreve, der hidrører fra tidligere emissioner, fortegningsret til konvertible gældsbreve.
            
         
               4.
            
            
               LSA's artikel 293, stk. 2, er i strid med artikel 29, stk. 6, i direktiv 77/91/EØF, sammenholdt med artikel 29, stk. 4, idet det i henhold til denne bestemmelse ikke foreskrives, at aktionærforsamlingen kan træffe beslutning om at udelukke fortegningsretten til konvertible gældsbreve.
            
         
      (1)  EFT L 26 af 31.1.1977, s. 1.